sagorsarker/bangla-wikipedia huggingface dataset:
রবীন বন্দ্যোপাধ্যায়

রবীন বন্দ্যোপাধ্যায় (; ) অসমের একজন প্রকৃতিপ্রেমী, চিত্রশিল্পী, ফটোগ্রাফার ও তথ্যচিত্র নির্মাতা ।
১৯০৮ সনের ১২ আগস্ট তারিখে পশ্চিমবঙ্গ রাজ্যের রহমপুর নামক স্থানে রবীন বন্দ্যোপাধ্যায় জন্ম গ্রহণ করে। তিনি শান্তিনিকেতন থেকে প্রাথমিক শিক্ষা গ্রহণ করেন। তারপর কলকাতা মেডিকেল কলেজে তিনি চিকিৎসাবিদ্যার অধ্যয়ন করেন। পরবর্ত্তী সময়ে ১৯৩৪ সনে লিভারপুল ও ১৯৩৬ সনে এডিনবার্গ-এ উচ্চ শিক্ষা গ্রহণ করেন।
১৯৩৭ সনে লিভারপুলে রয়েল নেটিভে যোগদান করেন। ১৯৫২ সনে তিনি অসমের চা-বাগানে মুখ্য চিকিৎসক রুপে কর্মজীবন আরম্ভ করেন। এই সময়ে তিনি কাজিরাঙা জাতীয় উদ্যান ভ্রমনকালে অসমের জৈববৈচিত্রের প্রতি আকৃষ্ট হন ও গোলাঘাটে স্থায়ীভাবে বসবাস করার সিদ্ধান্ত নেন। তার প্রথম তথ্যচিত্র কাজিরাঙা জাতীয় উদ্যানের পটভূমিতে নির্মিত হয়েছিল। ১৯৬১ সনে তথ্যচিত্রটি বার্লিনের টিভিতে প্রদর্শিত হয় । এই তথ্যচিত্রের জন্য তিনি আন্তঃরাষ্ট্রীয় পর্যায়ে তথ্যচিত্র নির্মাতারুপে সুখ্যাতি অর্জন করেন। পরবর্ত্তী সময়ে তিনি ৩২টি তথ্যচিত্র নির্মাণ করেন তারমধ্যে ১৪টি আন্তঃরাষ্ট্রীয় পর্যায়ে পুরস্কার লাভ করতে সক্ষম হয়। 
রবীন বন্দ্যোপাধ্যায় আজীবন অবিবাহিত ছিলেন। তিনি সবারমধ্যে জনপ্রিয় ছিলেন ও ছোটরা তাকে আদরে রবীন খুড়া ডাকত। অসমীয়া ভাষায় খুড়া অর্থ কাকা। তিনি বিদ্যালয় ও চিকিৎসালয় স্থাপনের জন্য জমি দান করেছেন।কাজিরাঙা জাতীয় উদ্যান সংরক্ষণের উদ্দেশ্যে তিনি পরিকল্পনা গ্রহণ করেন। এই পরিকল্পনা অনুযায়ী তিনি 'Kaziranga Wildlife Society' নামক একটি বেসরকারী সংগঠন স্থাপন করেন। বর্ত্তমান গোলাঘাটে স্থিত তার বাসগৃহটি প্রকৃতপ্রেমীদের জন্য উল্লেখযোগ্য স্থান রুপে পরিগণিত হয়েছে। রবীন বন্দ্যোপাধ্যায় অঙ্কন করা চিত্র ও বিভিন্ন মূল্যবান সম্পদে পরিপূর্ণ এই বাসগৃহটি বর্ত্তমান সংগ্রহালয়ে রুপান্তরিত করা হয়েছে। 
১৯৭১ সনে ভারত সরকার কর্তৃক পদ্মশ্রী পুরস্কার লাভ করেন। ১৯৯১ সনে তিনি অসম কৃষি বিশ্ববিদ্যালয় থেকে সম্মানীয় ডক্টরেট ডিগ্রী লাভ করেন। পরবর্ত্তী সময়ে তিনি ডিব্রুগড় বিশ্ববিদ্যালয় থেকেও সম্মানীয় ডক্টরেট ডিগ্রী লাভ করেন। 
২০০৩ সনের ৬ আগস্ট তারিখে নিজ বাসগৃহে রবীন বন্দ্যোপাধ্যায়ের মৃত্যু হয়। তার একটি বিখ্যাত উক্তি হচ্ছে,""Think twice before kill an animal,think twice before you catch a butterfly,think you before you cut a tree, because it may be the last species of the world"."
রবীন বেনার্জী নির্মাণ করা ৩২ তথ্যচিত্রের নাম:
অস্থিমজ্জা

অস্থি মজ্জা, অস্থির ভিতরের নমনীয় টিস্যু।মানবদেহে দীর্ঘ অস্থির ঊর্ধ প্রান্তের অস্থি মজ্জা থেকে হেমাটোপয়েসিস প্রক্রিয়ার মাধ্যমে লোহিত রক্তকণিকা উৎপন্ন হয়।গড়ে মানুষের দেহভারের ৪% অস্থিমজ্জা ।৬৫ কেজি ওজনের মানুষের অস্থি মজ্জার পরিমাণ প্রায় ২.৬ কেজি।অস্থি মজ্জার রক্ত উৎপন্নকারী অংশ প্রতিদিন প্রায় ৫০০ বিলিয়ন রক্ত কোষ উৎপন্ন করে,যা দেহের সিস্টেমিক রক্তপ্রবাহে যায়। এটি লসিকা তন্ত্রের গুরুত্বপূর্ণ উপাদান যা লসিকা উৎপন্ন করে দেহের রোগ প্রতিরোধ করে। 
অস্থি মজ্জা স্থানান্তরের (Bone Marrow Transplantation) মাধ্যমে কিছু রোগ যেমন ক্যান্সারের কিছু প্রকরণের চিকিৎসা করা হয়।
দুই ধরনের অস্থি মজ্জা- লাল অস্থি মজ্জা,যা রক্ত উৎপন্নকারি টিস্যু এবং হলুদ অস্থিমজ্জা,যা ফ্যাট কোষ দিয়ে গঠিত।লাল মজ্জা থেকে লোহিত রক্তকণিকা,অণুচক্রিকা এবং অধিকাংশ শ্বেত রক্তকণিকা উৎপন্ন হয়।জন্মের সময় সকল অস্থি মজ্জা লাল থাকে।বয়সের সাথে সাথে অধিকাংশ ফ্যাটের সাথে মিশ্রিত হয়ে হলুদ অস্থি মজ্জায় রূপান্তরিত হয়।লাল মজ্জা প্রধানত সমতল অস্থি যেমন শ্রোণী অস্থিচক্র,স্টার্নাম,মাথার খুলি,পর্শুকা,কশেরুকা,স্ক্যাপুলা ইত্যাদি এবং দীর্ঘ অস্থি যেমন ফিমার ও হিউমেরাস এর দুই প্রান্তে থাকে।হলুদ মজ্জা দীর্ঘ অস্থির মাঝামাঝিতে মেডুলারি গহ্বরে থাকে।অনেক রক্ত ক্ষরণ হলে শরীর হলুদ মজ্জাকে লাল মজ্জায় রূপান্তরিত করে রক্ত কণিকা উৎপাদনে সাহায্য করে। বোন ম্যারো ট্রান্সপ্ল্যান্টেশান (বিএমটি) বা স্টেম সেল প্রতিস্থাপন হল একটি প্রক্রিয়া যা ক্ষতিগ্রস্ত বা রোগাগ্রস্ত বোন ম্যারো রক্ত সৃষ্টিকারি স্বাস্থ্যকর স্টেম সেল দিয়ে প্রতিস্থাপন করা হয়। এটি তখন দরকার যখন বোন ম্যারো সঠিকভাবে কাজ করে না এবং পর্যাপ্ত পরিমাণে স্বাস্থ্যকর রক্ত কনিকা প্রস্তুত করতে পারে না।
স্বাভাবিক অস্থি মজ্জার গঠন অ্যাপ্লাস্টিক অ্যানিমিয়া,ক্যান্সার বা সংক্রমণ যেমন যক্ষ্মা দ্বারা পরিবর্তিত হতে পারে এবং রক্তকণিকা উৎপাদনকারী কোষের সংখ্যা কমে যায়।অস্থি মজ্জায় লিউকেমিয়াও হতে পারে। এর পাশাপাশি,কেমোথেরাপি বা রেডিয়েশন এর ফলে অস্থি মজ্জার অনেক কোষ মরে যায় এবং এর ফলে প্রতিরোধ ব্যবস্থা বা immune system কমে যায়।
অস্থি মজ্জা সম্পর্কিত রোগ নির্ণয় করতে অস্থি মজ্জা সংগ্রহ করতে হয়।
একটি প্রাণী থেকে বিশেষ প্রক্রিয়ার মাধ্যমে অন্য প্রাণীঅস্থিতে স্থানান্তর করা যায়।
উইকি (দ্ব্যর্থতা নিরসন)

উইকি (বা উইকি উইকি) একটি সহযোগীতামূলকভাবে সম্পাদনার মুক্ত ওয়েবসাইট।
উইকি বা উইকি উইকি অরও উল্লেখ করতে পারে:
নসটক

নসটক হচ্ছে সায়ানোব্যাকটেরিয়ার একটি গণ যা বিভিন্ন বাস্তুসংস্থানে দেখা যায়।
নসটক নামকরণ করেন Paracelsus। নসটক পাওয়া যায় মাটিতে, আর্দ্র পাথরে, বিভিন্ন জলাশয়ের তলদেশে ( মিঠা পানি এবং লবণাক্ত পানি উভয়েই) এবং কখনো কখনো সামুদ্রিক বাস্তুসংস্থানে। এরা বিভিন্ন উদ্ভিদের সাথে ( যেমন আবৃতবীজি "Gunnera" এবং bryophyte উদ্ভিদ hornwort) মৃতজীবী হিসেবে অবস্থান করে উদ্ভিদকে নাইট্রোজেন সরবরাহ করে।
নসটক হচ্ছে Hormogonales বর্গের অন্তর্গত Nostocaceae পরিবারের সদস্য। এর অন্তর্ভুক্ত প্রজাতিসমূহঃ
এদের সাধারণত মাটিতে খালি চোখে দেখা যায় না। কিন্তু বৃষ্টি হলে এদের জেলির মত থকথকে রূপে দেখা যায় এবং মানুষ ভুলবশত ধারণা করে এরা আকাশ থেকে পরেছে। তাই এদের কিছু সুপরিচিত নাম হচ্ছেঃ star jelly, troll’s butter, witch's butter এবং witch’s jelly।
নসটক এর প্রজাতিসমূহ খাদ্য হিসেবে সাধারণত এশিয়াতে ব্যবহার করা হয় এবং চাষাবাদ করা হয়। "N. flagelliforme" এবং "N. commune" কে চীন, জাপান এবং জাভায় ব্যবহার করা হয়। "N. commune" কে আন্দিজে ও ব্যবহার করা হয়। মধ্য এশিয়াতে ব্যবহার করা হয় "N. ellipsosporum"।
কুরুখ

কুরুখ (কুরুক্স, ওঁরাও বা উরাও নামেও পরিচিত, দেবনাগরী লিপিতেঃ कुड़ुख़) একটি দ্রাবিড় ভাষা। উড়িষ্যার ওরাও ও কিসান জাতী ও ভারতের পার্শ্ববর্তী অঞ্চল( বিহার, ঝাড়খণ্ড, মধ্য প্রদেশ, ছত্রিশগড় এবং পশ্চিম বঙ্গ) এর প্রায় বিশ লক্ষ লোক, উত্তর বাংলাদেশের ৫০ হাজার লোক কুরুখ ভাষায় কথা বলে। কুরুখ ভাষার উপভাষা ধানগড় ভাষায় নেপাল এর ২৮,৬০০ এবং ভুটান এর ৫,০০০ লোক কথা বলে।
কুরুখ ভাষা দ্রাবিড় ভাষাগোষ্ঠীর উত্তর দ্রাবিড়ীয় ভাষাগোত্রের অন্তর্ভুক্ত। এটা সুরিয়া পাহাড়িয়া এবং কুমারভাগ পাহাড়িয়া ভাষার সাথে সম্পর্কযুক্ত। এবং এই দুই ভাষাকে প্রায়শই একত্রে মালতো বলে ডাকা হয়। কুরুখ ভাষা দেবনাগরী লিপিতে লেখা হয়। দেবনাগরী লিপিতে সংস্কৃত, হিন্দী, মারাঠী, নেপালী ভাষাসহ অন্যান্য ইন্দো-আর্য ভাষাসমূহ লেখা হয়। ড. নারায়ন ওঁরাও নামে একজন মেডিক্যাল ডাক্তার কুরুখ ভাষার জন্য তোলং লিপি উদ্ভাবন করেন। অনেক বই এবং সাময়িকী তোলং সিকি লিপিতে প্রকাশিত হয়েছে। ভারতের কুরুখ সাহিত্য সোসাইটি কুরুখ সাহিত্যের জন্য তোলং লিপি সম্প্রসারণে কাজ করছে।
কুরুখ ভাষার একাধিক নামে পরিচিত। বিভিন্ন এলাকার লোক একে কয়েকটি ভিন্ন ভিন্ন নামে ডাকে। উরাও, কুরুক্স, কুনরুখ, কুন্না, উরাং, মর্ভা, বিরহর ইত্যাদি। কুরুখ ভাষার দুইটি উপভাষা হচ্ছে ওঁরাও ও কিসান। এই দুই ভাষার মধ্য ৭৩ ভাগ শব্দের মিল খুঁজে পাওয়া যায়।
কুরুষ ভাষা উচ্চারণে মুখ এবং নাসারন্ধ্রের ব্যবহার বেশি।
দ্বিতীয় ভাস্কর

ভাস্কর (এছাড়াও ভাস্করাচার্য নামে এবং প্রথম ভাস্কর (১১১৪–১১৮৫)-এর সাথে বিভ্রান্তি এড়ানোর জন্য দ্বিতীয় ভাস্কর হিসেবে পরিচিত) ছিলেন একজন ভারতীয় গণিতবিদ এবং জ্যোতির্বিজ্ঞানী। তিনি ভারতের বিজাপুরে (বর্তমানে কর্ণাটক) জন্মগ্রহণ করেন।
১৯৮১ সালের ২০ নভেম্বর ভারতীয় মহাকাশ গবেষণা সংস্থা থেকে দ্বিতীয় ভাস্কর নামে একটি কৃত্তিম উপগ্রহ ছাড়া হয়।
ভাস্কর তাঁর জন্ম এবং প্রধান কাজের তারিখ সম্পর্কে আর্য মিটারের একটি পঙক্তিতে বর্ণনা করেন:
এই থেকে ধারণা প্রকাশ পায় যে তিনি ১০৩৬ শকাব্দে (১১১৪ খ্রিস্টাব্দ) জন্মগ্রহণ করেন। তিনি ৩৬ বছর বয়সে সিদ্ধান্ত শিরোমণি রচনা করেন। তিনি ৬৯ বছর বয়সে (১১৮৩ খ্রিস্টাব্দে) "করন-কুতূহল" নামক অন্য আরেকটি রচনা তৈরি করেন। তার কাজসমূহে ব্রহ্মগুপ্ত, শ্রীধর, মহাবীর, পদ্মনাভ এবং অন্যান্য পূর্বসুরীদের প্রভাব দেখা যায়।
ভাস্কর কর্ণাটকের বিজ্জবিড় শহরে বসবাস করতেন। এ শহরের নাম পরিবর্তন করে বিজাপুর রাখা হয়। শহরটি পশ্চিমঘাটে সহ্য পর্বতের কাছাকাছি। তার বাবা দৈবজ্ঞচূড়ামণি মহেশ্বর উপাধ্যায়। এসব তথ্য জানা যায় একটা তামার ফলক থেকে। ফলকটি নাসিক থেকে সত্তর মাইল দূরে চালিস গাঁ নামে এক জায়গায় ভাউদাজি আবিষ্কার করেন। ভস্করের পিতাও ছিলেন একজন প্রাজ্ঞ ব্যক্তি।
ভাস্করের সর্বশ্রেষ্ঠ রচনা 'সিদ্ধান্ত-শিরমণি'(১১৫০)। ছত্রিশ বছর বয়সে তিনি এই বই লিখেন। 'করণ কুহুতল' ও 'সর্বতোভদ্র' বই দুটিও তার রচনা। 'সিদ্ধান্ত-শিরমণি' বইটিতে রয়েছে চারটি খণ্ড - লীলাবতী, বীজগণিত, গ্রহ গণিতাধ্যায় ও গোলধ্যায়। 
সিদ্ধান্ত শিরমনি বইয়ের একটি খণ্ডের নাম লীলাবতী। লীলাবতী খণ্ডটি নিয়ে একাধিক কাহিনী প্রচলিত রয়েছে। লীলাবতী ও বীজগণিত হচ্ছে গণিতের বই। লীলাবতী সম্ভবত ভাস্করের কন্যা ছিলেন।ধারণা করা হয় খুব অল্প বয়সে বিধবা হয়ে তিনি বাবার ঘরে চলে আসেন।ভাস্কর তাকে ধীরে ধীরে পাটিগণিত শেখান। তখনই তিনি বইটি লিখেন। মেয়ের নামে নাম দেন। আর এক মতে, ভাস্করের কোন মেয়ে ছিল না। তার স্ত্রীর নাম ছিল লীলাবতী। তার স্মরণে তিনি বইটির নাম দেন। তবে বইয়ের নানা জায়গায় এমন কিছু সম্বোধন আছে যে অনেকে ভাবছেন লীলাবতী এক কাল্পনিক নাম। কোথাও বলেছেন- 'অয়ি বালে লীলাবতী', কোথাও সখে, কান্তে, বৎসে বলে সম্বোধন করেছেন। লীলাবতী লেখার ধরনটা কথপকথন। কথা বলতে বলতে অঙ্ক শেখাচ্ছেন। লীলাবতী শব্দটির অর্থ গুণসম্পন্না।
'লীলাবতী'-তে ব্রহ্মগুপ্ত, শ্রীধর ও পদ্মনাভের নাম উল্লেখ আছে। শ্রীধর দ্বিঘাত সমীকরণের সমাধানের যে উপায় বার করেছিলেন। পদ্মনাভের বীজগণিতের কথা আমরা প্রথম ভাস্করের রচনা থেকে জানতে পারি।
জ্যামিতিতে ভাস্করের অবদান উল্লেখযোগ্য। 
যদি f(a)=f(b)=0 তাহলে, f’(x)=0 যখন a is less than x SPamp x is less than b
একে অন্তরকলন বলা হয়!।
'ত্রিকোণমিতি'-তে সাইন, কোসাইন এসবের নানা ডিগ্রি কোণের প্রতিটির একটি নির্দিষ্ট মান থাকেে। এ সকল মানের জন্য একটি সারণি আছে।
এই সারনি তৈরির কাজটি করেছিলেন ভাস্কর। ভাস্কর ১ ডিগ্রি অন্তর অন্তর কোণের সাইন কোসাইন বের করেছিলেন।
তরলের পৃষ্ঠটান ধর্মে সম্পর্কে ভাস্কর আলোচনা করেছেন।
মহিলাদের ক্রিকেট

নারীদের ক্রিকেট দলগত ক্রীড়া হিসেবে পরিচিত ক্রিকেটের একধরনের পদ্ধতি। এতে শুধুমাত্র নারীরা খেলে থাকেন। রিডিং মার্কারি পত্রিকায় ২৬ জুলাই, ১৭৪৫ তারিখে প্রথম নারীদের ক্রিকেট খেলা সম্পর্কে প্রতিবেদন প্রকাশিত হয়। ব্রামলে ও হ্যাম্বলডনের এগারজন নারী সাদা পোশাক পরিধান করে খেলায় প্রতিদ্বন্দ্বিতা করছে। ১৮৮৭ সালে হোয়াইট হিদার ক্লাব নামে ইয়র্কশায়ারে প্রথম মহিলাদের ক্রিকেট ক্লাব সম্বন্ধে জানা যায়। তিন বছর পর অরিজিনাল ইংলিশ লেডি ক্রিকেটার্স দল ইংল্যান্ডে ভ্রমণ করে। ১৮৯৪ সালে অস্ট্রেলিয়ায় মহিলাদের ক্রিকেট লীগ প্রতিযোগিতার আয়োজন করা হয়। দক্ষিণ আফ্রিকার পোর্ট এলিজাবেথে মহিলাদের ক্রিকেট দল পাইওনিয়ার্স ক্রিকেট ক্লাব গঠন করা হয়। কানাডার ভিক্টোরিয়ায়ও নারীদের ক্রিকেট দল গঠন করা হয় যারা বিকন হিল পার্কে খেলেছিল।
১৯৫৮ সালে নারীদের আন্তর্জাতিক ক্রিকেট কাউন্সিল গঠন করা হয়। এর প্রধান উদ্দেশ্য ছিল - বিশ্বের সকল মহিলাদের ক্রিকেট দলের মাঝে সম্বন্বয় সাধন করা। নারীদের আন্তর্জাতিক ক্রিকেট কাউন্সিল ইংরেজ নারী ক্রিকেট সংস্থার স্থলাভিষিক্ত হয়েছিল। এ সংস্থাটি ৩২ বছর পূর্ব থেকেই একই ধরনের কাজ করতো। ২০০৫ সালে নারীদের আন্তর্জাতিক ক্রিকেট কাউন্সিল, আন্তর্জাতিক ক্রিকেট কাউন্সিলের সাথে একীভূত হয়। এরফলে মহিলাদের ক্রিকেট পরিচালনা ও উন্নয়ন আরও সহজতর হয়।
ডিসেম্বর, ১৯৩৪ সালে সর্বপ্রথম নারীদের টেস্ট ম্যাচ খেলা অনুষ্ঠিত হয়। এতে ইংল্যান্ড ও অস্ট্রেলিয়ার নারী ক্রিকেটারগণ অংশ নিয়েছিলেন। পরের বছর নিউজিল্যান্ড জাতীয় মহিলা ক্রিকেট দল যোগ দেয়। ২০০৭ সালে নেদারল্যান্ডসের নারী ক্রিকেটারগণ দশম মহিলাদের টেস্টভূক্ত দেশ হিসেবে দক্ষিণ আফ্রিকার বিপক্ষে অংশ নেয়। ১৯৭৩ সাল থেকে নারীদের একদিনের আন্তর্জাতিক অনুষ্ঠিত হয়ে আসছে। এরফলে দ্রুত মহিলাদের আন্তর্জাতিক ক্রিকেট পরিচিতি পেতে থাকে। নারীদের ওডিআইয়ের প্রচলনের পর টেস্ট ক্রিকেটের তুলনায় আট গুণ বেশি খেলা হয়। এ পর্যন্ত নয়বার মহিলাদের ক্রিকেট বিশ্বকাপ অনুষ্ঠিত হয়েছে। অস্ট্রেলিয়া, ইংল্যান্ড ও নিউজিল্যান্ডের মহিলা ক্রিকেট দল বিশ্বকাপের শিরোপাগুলো নিজেদের করে নিয়েছে। ২০০৪ সালে নতুন ধরনের ক্রিকেটের প্রচলন হলে, নারীদের টুয়েন্টি২০ ক্রিকেটেরও প্রচলন হয়। কিন্তু, আন্তর্জাতিক পর্যায়ে এ খেলাটি খুব কমই সাড়া ফেলতে সক্ষম হয়। ২০০৬ সালের শেষ ভাগ পর্যন্ত মাত্র চারটি খেলা অনুষ্ঠিত হয়েছিল। পরের তিনবছর এটি দ্রুতলয়ে বৃদ্ধি পেতে শুরু করে। ২০০৭ সালে ৬টি, ২০০৮ সালে ১০টি ও ২০০৯ সালে ত্রিশটি খেলা অনুষ্ঠিত হয়। এছাড়াও, ২০০৯ সালে নারীদের প্রথম বিশ্ব টুয়েন্টি২০ প্রতিযোগিতা অনুষ্ঠিত হয়েছিল।
আইসিসি নারীদের র‌্যাঙ্কিং ১ অক্টোবর, ২০১৫ তারিখে প্রথমবারের মতো প্রকাশ করা হয়। টেস্ট, ওডিআই ও টুয়েন্টি২০ আন্তর্জাতিকের ফলাফলকে সমান মানদণ্ডে তুলে ধরে একটিমাত্র র‌্যাঙ্কিং ব্যবস্থায় তুলে ধরা হয়েছে। বিশিষ্ট পরিসংখ্যানবিদ ও আইসিসি ক্রিকেট কমিটির সদস্য ডেভিড কেনডিক্স এর রূপরেখা প্রণয়ন করেন যা পুরুষদের ক্রিকেট র‌্যাঙ্কিংয়ের সমতুল্য। প্রত্যেক দলের পয়েন্ট তাদের গত ৩-৪ বছরের ফলাফলের ভিত্তিতে প্রদান করা হয়েছে। সবগুলো খেলাই ১২-২৪ মাসের খেলার মাসের মধ্যে অনুষ্ঠিত হয়েছে যা অক্টোবরের প্রথম থেকে হবে ও এর পূর্বেকার ২৪ মাসের অর্ধেক যুক্ত হবে। প্রত্যেক বছরের ১ অক্টোবর খেলা ও পয়েন্ট যুক্ত হলে ৩ এবং ৪ বছর আগেকার ফলাফল বাদ যাবে। ১ ও ২ বছর পূর্বেকার অর্জিত ১০০% থেকে ৫০%-এ রূপান্তর ঘটবে। উদাহরণস্বরূপ: ১ অক্টোবর, ২০১৪ তারিখে খেলা অনুষ্ঠিত হলে অক্টোবর, ২০১০ এবং অক্টোবর, ২০১১ সালের পয়েন্ট বাদ যাবে। এছাড়াও, অক্টোবর, ২০১২ এবং অক্টোবর, ২০১৩ সালের ফলাফল ৫০% যুক্ত হবে। ফলে, খেলায় অংশ না নিয়েও অবস্থান পরিবর্তিত হতে পারে।
ডায়াপসিড

ডায়াপসিড (উচ্চারণː ডা-য়াপ্-সিড্) ("দ্বৈত খিলান")-রা হল চতুষ্পদ প্রাণীদের একটা দল যারা আজ থেকে প্রায় ৩০ কোটি বছর আগে কার্বনিফেরাস যুগের অন্তিম লগ্নে পেন্সিলভ্যানিয়ান উপযুগে বিবর্তিত হয়েছিল। এদের বৈশিষ্ট্য ছিল মাথার খুলির উপরে দু'দিকে দুটো করে মোট চারটে গহ্বর বা 'টেম্পোরাল ফেনেস্ত্রা'। বর্তমানে জীবিত ডায়াপসিডেরা অত্যন্ত বিচিত্র, এবং এদের অন্তর্গত হল কুমির, টিকটিকি, সাপ, তুয়াতারা ও পাখিরা। যদিও কোনো কোনো ডায়াপসিডের খুলির একজোড়া গহ্বর বিলুপ্ত হয়ে গেছে (টিকটিকি), কারো কারো চারটে গহ্বরই বিলুপ্ত হয়ে গেছে (সাপ), কারো আবার পুরো মাথার খুলিটাই অনেক জটিল বিবর্তনের মধ্যে দিয়ে গিয়ে একদম অন্যরকম হয়ে গেছে (পাখি), কিন্তু তবুও এদের সবাইকেই এদের সাধারণ পূর্বপুরুষের উপর ভিত্তি করে ডায়াপসিড হিসেবে শনাক্ত করা হয়। বর্তমান পৃথিবী অন্তত ৭,৯২৫ টা জীবিত ডায়াপসিড সরীসৃপের প্রজাতির বাসস্থান (পাখিদের ধরলে প্রায় ১৮, ০০০ টা)।
ডায়াপসিডা নামটার মানে হল "দ্বৈত খিলান", আর ডায়াপসিডেরা প্রথাগতভাবে তাদের মাথার খুলির পিছন দিকে চক্ষুকোটরের উপরে ও নিচে অবস্থিত দু'জোড়া গহ্বরের (টেম্পোরাল ফেনেস্ত্রা) উপস্থিতির ভিত্তিতে শনাক্ত হয়ে আসছে। এই বিশেষ রকম খুলি অনেক বেশি পরিমাণ পেশিতন্তুকে চোয়ালের সাথে সংযুক্ত রাখতে সাহায্য করে, ফলে এই প্রাণীরা চোয়ালের দুই হাড় পুরোপুরি আলাদা করে বিরাট হাঁ করতে পারে। এদের আরও একটা অপেক্ষাকৃত কম গুরুত্বপূর্ণ বৈশিষ্ট্য হল অগ্রপদের উপরের হাড়ের (প্রগণ্ডাস্থি) থেকে বেশি লম্বা নিচের (রেডিয়াস) হাড়।
ডায়াপসিডদের প্রাথমিকভাবে সরীসৃপ বা "রেপটিলিয়া" শ্রেণীর একটি উপশ্রেণী হিসেবে চিহ্নিত করা হয়েছিল। এই শ্রেণীর অন্তর্গত সমস্ত উপশ্রেণীকেই তখন তাদের মাথার খুলিতে অবস্থিত গহ্বরের অবস্থান ও সংখ্যা অনুযায়ী বিভক্ত করা হত। ডায়াপসিড ব্যতীত অন্য উপশ্রেণীগুলো ছিল সাইন্যাপসিডা (খুলির নিচের দিকে একজোড়া গহ্বর; এরা "স্তন্যপায়ীদের অনুরূপ সরীসৃপ"), অ্যানাপসিডা (এদের খুলিতে কোনো গহ্বর নেই; কচ্ছপ ও তাদের জ্ঞাতিসমূহ) এবং ইউর‍্যাপসিডা (খুলির উপর দিক করে একজোড়া গহ্বর; যেমন, বিভিন্ন অবলুপ্ত সামুদ্রিক সরীসৃপ)। জাতিজনি নামকরণের প্রচলনের সাথে সাথে এই বিভাগগুলোর পুনরালোচনা করা হয়। ইদানীং সাইন্যাপসিডদের প্রায়ই প্রকৃত সরীসৃপ বলে মনে করা হয় না, আর বোঝা গেছে যে "ইউর‍্যাপসিডা" বলে যাদেরকে এক গোত্রে ফেলা হয়েছিল তারা আসলে বিভিন্ন বর্গের প্রাণী; কেবলমাত্র মাথার খুলির একজোড়া গহ্বরের অনুপস্থিতি ছাড়া যাদের আর কোনও নিকট সাদৃশ্য নেই। কোনও কোনও সমীক্ষা থেকে আন্দাজ করা হয় যে কচ্ছপদের শ্রেণিবিন্যাসের ক্ষেত্রেও এই একই ভুল হয়েছে, এবং তারাও আসলে অত্যধিক বিবর্তিত এক রকম ডায়াপসিড। এই ধারণাগুলো সত্যি হলে অ্যানাপসিডা বর্গের মধ্যে পড়ে থাকবে কেবল কিছু বিলুপ্ত প্রজাতি। জাতিজনি নির্ভর ব্যবস্থাগুলোর মধ্যে পাখিদেরকেও (যারা ডায়াপসিড ডাইনোসর-দের উত্তরসূরী) ডায়াপসিডদের শাখা বলে মনে করা হয়।
অন্যান্য জানাশোনা ডায়াপসিড গোষ্ঠীর মধ্যে উল্লেখযোগ্য হল টেরোসর, প্লিসিওসর এবং মোসাসর; প্রাগৈতিহাসিক যুগসমূহে আরও অনেক অজ্ঞাত শাখার অস্তিত্ব ছিল বলে অনুমান করা হয়। এদের অধিকাংশ আদিম প্রজাতির শ্রেণিবিন্যাস এখনও সুনির্দিষ্ট হয়নি।
অনির্ণীত অবস্থানের ডায়াপসিড
নিচের রেখাচিত্রটি হল বিভিন্ন প্রকার ডায়াপসিডের আন্তঃসম্পর্ক নির্দেশকারী একটি ক্ল্যাডোগ্রাম।
ক্ল্যাডোগ্রামটি ২০০৯ খ্রিঃ বিকেলমান প্রমুখ এবং ২০১১ খ্রিঃ রিস্ প্রমুখের গবেষণার ফলাফলের ভিত্তিতে নির্মিত।
বাংলাদেশের সাম্যবাদী দল (মার্কসবাদী-লেনিনবাদী) (বড়ুয়া)

বাংলাদেশের সাম্যবাদী দল (মার্কসবাদী-লেনিনবাদী) হচ্ছে বাংলাদেশের একটি রাজনৈতিক দল। ২০১৪ সালে থেকে দলের কেন্দ্রীয় কমিটির সাধারণ সম্পাদক হিসেবে দায়িত্ব পালন করছেন ডা. সৈয়দ নুরুল ইসলাম। 
কমিউনিস্ট পার্টিতে ভাঙন দেখা দেয়। ১৯৬৭ সালে ১-৩ অক্টোবর ১ম কংগ্রেসে মার্কসবাদ, লেনিনবাদ, মাও সেতুং এর চিন্তাধারাকে আদর্শিক ভিত্তি হিসাবে গ্রহণ করে কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে পূর্ব পাকিস্তান কমিউনিস্ট পার্টি (এম-এল) প্রতিষ্ঠিত হয়।
১৯৭২ সনে সুখেন্দু দস্তিদার কর্তৃক পার্টির নাম পরিবর্তন করে পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) থেকে বাংলাদেশের সাম্যবাদী দল (মার্কসবাদী-লেনিনবাদী) রাখা হয়।
১৯৭৬ সালে আলাউদ্দিন আহম্মদের নেতৃত্বাধীন অংশ সাম্যবাদী দলে যোগ দেয়। ১৯৭৭ সনে সাম্যবাদী দল দুই ভাগে বিভক্ত হয়। সুখেন্দু দস্তিদার ও মোহাম্মদ তোয়াহার নেতৃত্বে একটি অংশ সংগঠিত হয়। অন্য অংশের নেতৃত্ব দিতে থাকেন আবদুল হক, শরদিন্দু দস্তিদার, অজয় ভট্টাচার্য এবং হেমন্ত সরকার। ১৯৭৮ সালে আবদুল হকের দল বাংলাদেশের বিপ্লবী কমিউনিস্ট পার্টি (মার্কসবাদী-লেনিনবাদী) নামটি গ্রহণ করে। 
পুরোনো সাম্যবাদী পিকিংপন্থী দলের অনেক নেতাই ১৯৯৫ সালের আগেই পরলোক গমন করেন; তাঁদের মধ্যে নগেন সরকার, সুখেন্দু দস্তিদার, দেবেন শিকদার, মোহাম্মদ তোয়াহা, আলী আব্বাস, আবদুল হক প্রমুখ।
১৯৮৫ সালে তোয়াহা গ্রুপ এবং আলী আব্বাস ও দিলীপ বড়ুয়া গ্রুপ ঐক্যবদ্ধ হয়। দিলীপ বড়ুয়া ২০০৮ সালে আওয়ামী লীগের সাথে জোটে শামিল হয়ে মন্ত্রী পরিষদে ঠাই নেন। পুঁজিবাদী সামন্তবাদী সমাজব্যবস্থার পরিবর্তন ঘটিয়ে শোষণমুক্ত সমাজতান্ত্রিক সমাজব্যবস্থা নির্মাণের লক্ষ্যে সাম্যবাদী দলের সাধারণ সম্পাদক দিলীপ বড়ুয়া শেখ হাসিনার নেতৃত্বাধীন দল আওয়ামী লীগ সরকারের শিল্পমন্ত্রী হিসেবে ২০০৯-১৩ সালে দায়িত্ব পালন করেন। দিলীপ বড়ুয়া দলের সিদ্ধান্ত অমান্য করে শেখ হাসিনার মন্ত্রী সভায় অংশগ্রহণ করায় দল থেকে তাকে বহিস্কার করা হয়। দলের ভারপ্রাপ্ত সাধারণ সম্পাদক সাইদ আহমেদ এর নেতৃত্বে বিএনপির ২০ দলীয় জোটে যোগদান করে বাংলাদেশের সাম‍্যবাদী দল। কংগ্রেসের মধ্যে দিয়ে সাধারণ সম্পাদক নির্বাচিত হন ডা. সৈয়দ নুরুল ইসলাম। বিএনপি ২০ দলীয় জোট ভেঙ্গে যাওয়ার পর ডাক্তার সৈয়দ নুরুল ইসলামের নেতৃত্বে বতর্মানে বিএনপির জাতীয়তাবাদী সমমনা জোটের অংশীদার। শেখ হাসিনার পদত্যাগের ১ দফা দাবিতে যুগপৎ আন্দোলনে ব‍্যাপক ভূমিকা রাখে দলটি 
বাংলাদেশের সাম্যবাদী দল (এম.এল) এর রয়েছে বিভিন্ন সহযোগী সংগঠন। “ বাংলাদেশ বিপ্লবী ছাত্র ইউনিয়ন
বীর্যস্খলন (দ্ব্যর্থতা নিরসন)

পুরুষদের ক্ষেত্রে, বীর্যস্খলন হল প্রজনন ট্র্যাক্ট থেকে বীর্য নিঃসৃত করা।
বীর্যস্খলন আরও উল্লেখ করতে পারে:
বাংলাদেশের সাম্যবাদী দল (মার্কসবাদী-লেনিনবাদী) (দত্ত)

বাংলাদেশের সাম্যবাদী দল (মার্কসবাদী-লেনিনবাদী) হচ্ছে অজয় দত্ত পরিচালিত বাংলাদেশের একটি রাজনৈতিক দল। দলটি একটি গোপন রাজনৈতিক দল।
দলটি "পর্যাস" নামে একটি পত্রিকা প্রকাশ করে এবং দলটি বিপ্লবী আন্তর্জাতিক আন্দোলন এবং কম্পোসার সাথে সম্পৃক্ত।
১৯৭৬ সনে পার্টির প্লেনাম অনুষ্ঠিত হয়। এতে পার্টিকে গোপন রেখে একটি অংশকে প্রকাশ্য কাজের সুযোগ গ্রহণের জন্য চালিত করা হয়। সেই প্রেক্ষিতে ননী গোপাল দত্ত, অন্য দুটি ছদ্মনাম হচ্ছে অজয় দত্ত ও মোস্তাক, কিছুকাল পার্টির সম্পাদকের দায়িত্ব পালন করেন। ১৯৮২ সনে দলের চতুর্থ কংগ্রেসে দত্ত ও তার অনুসারীরা যোগদানে বিরত থাকলে দলে ভাঙন দেখা দেয় এবং নতুন আরেকটি দল বাংলাদেশের সাম্যবাদী দল (মার্কসবাদী-লেনিনবাদী) (বড়ুয়া) গড়ে ওঠে। নগেন সরকার ও ননী গোপাল দত্তের মৃত্যুর পরে দল প্রায় নিষ্ক্রিয় হয়ে যায়।
বাংলাদেশের কমিউনিস্ট পার্টি (মার্কসবাদী-লেনিনবাদী) (উমর)

বাংলাদেশের কমিউনিস্ট পার্টি (মার্কসবাদী-লেনিনবাদী) হচ্ছে বদরুদ্দীন উমর পরিচালিত বাংলাদেশের একটি মার্কসবাদী-লেনিনবাদী পার্টি। এটি একসময় গণতান্ত্রিক বিপ্লবী জোট নামে একটি জোট গঠন করে এবং বর্তমানে জাতীয় মুক্তি কাউন্সিল নামে একটি জোট পরিচালনা করে। 
১৯৭৬ সালের ১৪-১৫ আগস্ট পূর্ব বাংলার গণবিপ্লবী পার্টি, কমিউনিস্ট কর্মী সংঘ এবং বাংলাদেশের কমিউনিস্ট পার্টি (মার্কসবাদী-লেনিনবাদী) এক ঐক্য কংগ্রেসে মিলিত হয় এবং নতুন নাম ধারণ করে। সেই কংগ্রেস একটি কেন্দ্রীয় কমিটি নির্বাচন করে এবং গ্রহণ করে একটি রাজনৈতিক প্রতিবেদন। এই কংগ্রেসে নতুন পার্টির নেতা হিসেবে সামনে আসেন বদরুদ্দীন উমর, সিরাজুল হোসেন খান, আবুল বাশার ও ডা. সাইফ-উদ-দাহার প্রমুখ।
কিভি

কিভি (ইংরেজিঃ Kivy) একটি মুক্তসোর্স পাইথন লাইব্রেরী যা মূলত ন্যাচারাল ইউজার ইন্টারফেস (NUI) সমৃদ্ধ মাল্টিটাচ এ্যপ্লিকেশন সফটওয়্যার তৈরি করার জন্য প্রস্তুত করা হয়েছে। গুই (GUI) বা গ্রাফিক্যাল ইউজার ইন্টারফেস ফ্রেমওয়ার্ক গুলোর বেশিরভাগই কোন না কোন সুনির্দিষ্ট অপারেটিং সিস্টেম (ও/এস) নির্ভর। অর্থাৎ বেশিরভাগ গুই লাইব্রেরি কোন একটি নির্দিষ্ট ও/এসকে কেন্দ্র করে উন্নয়ন করা হয়। ফলে এক ও/এসের জন্য লেখা লাইব্রেরী দিয়ে প্রস্তুতকৃত এ্যপ অন্য ও/এসে নির্বাহ করা সম্ভব হয় না। কিভি এই সীমাবদ্ধতা দূর করার লক্ষ্যে নেয়া একটি উচ্চাভিলাষী পদক্ষেপ। কিভিতে প্রস্তুতকৃত এ্যপ প্রায় সকল জনপ্রিয় ও/এসে কোন ধরনের পরিবর্তন বা অভিযোজন ছাড়াই নির্বাহ করা সম্ভব হয়। বর্তমানে কিভি যেসকল ও/এস সমর্থন করছে সেগুলো হলঃ উইন্ডোজ, ম্যাক ও/এস এক্স, লিনাক্স, অ্যান্ড্রয়েড, অ্যাপলের আইওএস, রাস্পবেরি পাই ও/এস ইত্যাদি। কিভি এমআইটি লাইসেন্সের আওতাধীন মুক্তসোর্স ও বিনামূল্যে বিতরণযোগ্য ফ্রেমওয়ার্ক।
কিভির অফিসিয়াল ওয়েবসাইটে সম্পূর্ণ লাইব্রেরীটির উপর একটি বিস্তারিত ডকুমেন্টেশন রয়েছে। সম্পূর্ণ ডকুমেন্টেশনটি পিডিএফ আকারে ডাউনলোড করার সুবিধা সংযোজন করা হয়েছে। তাছাড়া কিভির অ্যাপলিকেশন প্রোগ্রামিং ইন্টারফেসের জন্য একটি বিশদ এপিআই রেফারেন্সও রয়েছে। গিটহাবে প্রয়োজনীয় লিংকসহ একটি উইকি প্রকাশনা রয়েছে।
কিভি একটি কমিউনিটি প্রজেক্ট যা বেশ কয়েকজন পেশাদার সফটওয়্যার উন্নয়নকারীদের সমন্বিত প্রচেষ্টায় সফল করা সম্ভব হয়েছে। কিভি লাইব্রেরী গড়ে তোলার পেছনে যাদের অবদান বেশি বলে গণ্য করা হয় তারা হলেন, ম্যাথু ভারবেল, থমাস হ্যানসেন, গ্যাব্রিয়েল পেটিয়ের, অক্ষয় আরোরা, ব্রায়ান নাপ, জেফ পিটম্যান, বেন রস, জ্যাকব কোভাক, আলেকজেন্ডার টেইলর, ম্যাথু এইনহর্ন, রিচার্ড লারকিন। উল্লেখিত প্রোগ্রামারগণ ছাড়াও কিভি ফ্রেমওয়ার্ক উন্নয়নে আরও বেশ কিছু প্রোগ্রামারের অবদান রয়েছে।
কিভি ফ্রেমওয়ার্ক সম্পর্কে বিস্তারিত জানা ও কিভি ব্যবহার করে অ্যাপ্লিকেশন তৈরি করার জন্য কিভির অফিসিয়াল ওয়েবসাইটে দেয়া পিডিএফ ও অনলাইন রেফারন্স ছাড়াও আরও বেশ কিছু শিক্ষা উপকরণ কিভি ফ্রেমওয়ার্ক উন্নয়নকারীরা তৈরি করেছেন। এর মধ্যে একটি চমৎকার ভিডিও টিউটোরিয়াল রয়েছে ইউটিউবে। আলেকজেন্ডার টেইলর এই টিউটোরিয়ালটি তৈরি করেছেন। তাছাড়া কিভি ফ্রেমওয়ার্কের ফেসবুক, টুইটার, গিটহাব ও গুগল প্লাস একাউন্টে যেয়ে যে কোন নবীন শিক্ষার্থী কিভি সম্পর্কে যেকোনো ধরনের প্রশ্ন করতে ও এবিষয়ে আলোচনা করতে পারবেন। কিভি সম্পর্কে বিস্তারিত আলোচনা করার জন্য একটি ফোরামও রয়েছে। এসব ছাড়াও অফিসিয়াল ওয়েবসাইটে নিয়মিত কিভি সম্পর্কিত বিভিন্ন বিষয়কে কেন্দ্র করে ব্লগ প্রকাশিত হয়। যেকোনো কিভি ব্যবহারকারী কিভি বিষয়ক কোন ধরনের সাহায্য বা পরামর্শের জন্য লাইব্রেরীটির উন্নয়নকারীদের সাথে সরাসরি যোগাযোগ করতে পারেন।
মার্মারা সাগর

মার্মারা সাগর (, ), আরোও পরিচিত ধ্রুপদি সভ্যতার কাল থেকে প্রপন্টিস (Propontis) (), সম্পূর্ণভাবে তুরস্ক সীমানার ভিতর একটি অন্তর্দেশীয় সাগর, যা কৃষ্ণ সাগরের সাথে এজিয়ান সাগরের সংযোগ স্থাপন করে।
এটি উত্তর-পূর্ব থেকে দক্ষিণ-পশ্চিমে ১৭৫ মাইল (২৮০ কিমি) দীর্ঘ এবং এর সর্বাধিক প্রস্থে প্রায় ৫০ মাইল (৮০ কিমি) প্রশস্ত।
আনন্দ চন্দ্র দত্ত

আনন্দ চন্দ্র দত্ত (;) (৮ ফেব্রুয়ারি, ১৯২৩ - ১৬ জানুয়ারি, ২০১৬) অসমের একজন আন্তঃরাষ্ট্রীয়ভাবে প্রসিদ্ধ উদ্ভিদবিজ্ঞানী । গবেষণা ও বিশ্ববিদ্যালয়ের কোন বিশেষ ডিগ্রী নাথাকা সত্ত্বেও তিনি একান্ত আগ্রহ, কষ্টসহিষ্ণুতা, শ্রম ও ধৈয্য ইত্যাদির বলে অসমের প্রকৃতির গাছ-বন ইত্যাদির অধ্যয়ন করেছেন ও সেই সম্বন্ধে অনেক গুরুত্বপূর্ণ গ্রন্থ, চিত্র ও প্রবন্ধ রচনা করেছেন।
যোরহাট জেলার চেকনিধরা গাঁও নামক স্থানে আনন্দচন্দ্র দত্তের জন্ম হয়। পিতার নাম ভোলারাম দত্ত ও মাতার নাম সরুমাই দত্ত। শৈশবে তাকে আদরে বাপ ডাকা হত। তার পিতা কৃষিকার্য ও যোরহাটের কুঁহিয়ার গবেষণা কেন্দ্রে দিন হাজিরা করে জীবিকা নির্বাহ করিতেন।
১৯৩৪ সনে তিনি যোরহাট প্রেক্তিশিং বিদ্যালয় থেকে প্রাথমিক শিক্ষা গ্রহণ করার পর ১৯৪৩ সনে যোরহাট সরকারি মাধ্যমিক বিদ্যালয় থেকে শিক্ষা সমাপ্ত করেন। ১৯৪৫ সনে তিনি জগন্নাথ মহাবিদ্যালয়ে নামভর্তি করেন যদিও আর্থিক দুরবস্থার জন্য কলেজের শিক্ষা সমাপ্ত করতে পারেন নাই।
কলেজে অধ্যয়নরত অবস্থায় তিনি মরিয়নি মধ্য ইংরেজি বিদ্যালয়ে শিক্ষক হিসেবে ১৯৪৪-৪৫ সনে কর্মজীবন আরম্ভ করেন। ১৯৪৭ সনের ৮ ফেব্রুয়ারি তারিখে যোরহাটের টোকোলাই চা গবেষণা কেন্দ্রে ডঃ উইলিয়াম ওয়াইটের অধীনে সহকারী বিজ্ঞানী পদে নিয়োজিত হন। যদিও ১৯৮৩ সনের ১ মার্চ তারিখে চাকুরীর অন্ত পরে। ১৯৮৩ সনের ১এপ্রিল তারিখ থেকে ১৯৮৬ সনে ডিসেম্বর মাস পর্যন্ত অসম কৃষি বিশ্ববিদ্যালয়ে Audio Visual Aid Assistant পদে কার্য নির্বাহ করেন।তারপর প্রায় এক বৎসরের জন্য তিতাবর সেরিকালসার ফার্মে আলোকচিত্রশিল্পী হিসেবে নিয়োজিত হন। পরবর্ত্তী সময়ে তিনি টোকলাই চা গবেষণা কেন্দ্রে বনস্পতির সূচি প্রস্তুত করার কার্যে পুনরায় নিয়োজিত করা হয়। ১৯৯১ সন থেকে ১৯৯৪ সন পর্যন্ত তিনি জিমখানা ক্লাবের পরিচালক পদে নিয়োজিত হন। তিনি অসমের খবরের কাগজ দা আসাম ট্রিবিউন, দৈনিক জন্মভুমি, আমার অসম, প্রান্তিক ও আজির অসম ইত্যাদি বিভিন্ন কাগজে ত্রিশের অধিক প্রবন্ধ লেখেন।
১৯৭৭ সনে তিনি যোরহাটে চা সংগ্রহালয় স্থাপনে মুখ্য ভূমিকা পালন করেন। তিনি যোরহাটের টোকলাই চা গবেষণা কেন্দ্রের জন্য ১০০০টি গাছের নাম সমৃদ্ধ একটি তালিকা প্রস্তুত করেন। ডিব্রুগড় বিশ্ববিদ্যালয় থেকে তাকে ডঃ অফ সায়েন্স উপাধি প্রদান করা হয়েছে।
উন্মেষ

আলোকবিজ্ঞানের আলোচনায় উন্মেষ বা আলোকরন্ধ্র () বলতে কোনও যন্ত্র, বিশেষ করে কোনও আলোকচিত্রগ্রাহক যন্ত্র বা ক্যামেরার সেই ফুটোর ন্যায় অংশকে বোঝায়, যেটি উন্মুক্ত হলে আলো ঐ যন্ত্রের ভেতরে প্রবেশ করে। কোনও আলোকযন্ত্র বা আলোক ব্যবস্থার উন্মেষ ও ফোকাল দৈর্ঘ্য—এই দুইটি বিষয় প্রতিবিম্ব তলে কেন্দ্রীভূত একগুচ্ছ আলোকরশ্মির কোণকের কোণ নির্ধারণ করে।
এফ-সংখ্যা (ইংরেজি f-stop বা f-number) আলোকরন্ধ্রটি কতটুকু খোলা বা বন্ধ তার পরিমাপ। ক্ষেত্রের গভীরতা (ডেপথ অফ ফিল্ড) ও আলোর অপবর্তনের (ডিফ্র্যাকশন) উপরেও উন্মেষ প্রভাব বিস্তার করে। ক্যামেরার এফ-সংখ্যা যত বেশি হবে, আলোকরন্ধ্রের আকার তত ছোট হবে, তত কম আলো ঢুকবে, ক্ষেত্রের গভীরতা তত বাড়বে এবং অপবর্তনজনিত ঝাপসাভাবও (ডিফ্র্যাকশন ব্লার) তত বাড়বে। এফ-সংখ্যা দ্বারা বিভাজিত ফোকাল লেন্স কার্যকর উন্মেষ ব্যাস নির্ধারণ করে।
আলোকসম্পাতকাল (আলোকচিত্রগ্রহণ)

আলোকচিত্রগ্রহণের আলোচনায় আলোকসম্পাতকাল (Exposure time এক্সপোজার টাইম) বা আবরক কপাটের দ্রুতি (Shutter speed শাটার স্পিড) বলতে কোনও আলোকচিত্রগ্রহণের সময় আলোকচিত্রগ্রাহক যন্ত্র তথা ক্যামেরার ফিল্ম (বিশেষ আলোকসংবেদী ফিতা) বা ডিজিটাল সেন্সরটি (বিশেষ আলোকসংবেদী পৃষ্ঠ) যতটুকু সময় ধরে কপাট-খোলা অবস্থায় আলোর প্রতি অনাবৃত থাকে অর্থাৎ যতটুকু সময় ধরে সেটির উপর আলোকসম্পাত ঘটে, সেই সময়ের পরিমাণকে বোঝায়। ফিল্ম বা সেন্সরে কী পরিমাণ আলো পৌঁছাবে, তা ক্যামেরার আলোকসম্পাতকালের সমানুপাতিক। ১ সেকেন্ডের ৫০০ ভাগের একভাগে যতটুকু আলো সম্পাতিত হবে, ১ সেকেন্ডের ২৫০ ভাগের একভাগে তার দ্বিগুণ পরিমাণ আলো ঢুকবে।
রঙের ভারসাম্য বিধান

আলোকচিত্রগ্রহণ ও চিত্র প্রক্রিয়াজাতকরণ-বিষয়ক আলোচনায় রঙের ভারসাম্য বিধান বা ইংরেজি পরিভাষায় কালার ব্যালান্স () বলতে কোনও স্থির চিত্রের রঙসমূহের (বিশেষ করে লাল, সবুজ ও নীল মৌলিক রঙগুলির) ঔজ্জ্বল্যমাত্রার সামগ্রিক সামঞ্জস্য বিধান করাকে বোঝায়। এই সামঞ্জস্যবিধান কাজের একটি গুরুত্বপূর্ণ লক্ষ্য হলো বিশেষ বিশেষ কিছু রঙ, বিশেষ করে নিরপেক্ষ রঙগুলিকে সঠিকভাবে উপস্থাপন করা। এ কারণে রঙের ভারসাম্য বিধানের সাধারণ পদ্ধতিটিকে কখনও কখনও ধূসর ভারসাম্য বিধান (gray balance), নিরপেক্ষ ভারসাম্য বিধান (neutral balance) বা শ্বেত ভারসাম্য বিধান (white balance) নামেও ডাকা হতে পারে। রঙের ভারসাম্য বিধান কোনও চিত্রের রঙগুলির সামগ্রিক মিশ্রণে পরিবর্তন আনে। এটিকে রঙের ত্রুটিসংশোধনে (Color correction) ব্যবহার করা হয়। রঙের ভারসাম্য বিধানের সাধারণীকৃত সংস্করণগুলিকে নিরপেক্ষ রঙ ছাড়াও অন্যান্য রঙের ত্রুটিসংশোধনে ব্যবহার করা হয় বা কোনও বিশেষ আবহ সৃষ্টির জন্য সেগুলি ইচ্ছাকৃতভাবে পরিবর্তন করার জন্য ব্যবহার করা হয়।
আলোকচিত্রগ্রাহী ফিল্ম কিংবা ইলেকট্রনীয় চিত্র সুবেদী গ্রাহক, এই দুই ধরনের সুবেদী গ্রাহক দ্বারা ধৃত চিত্র উপাত্তসমূহের অর্জিত মানগুলিকে অবশ্যই এমন কোনও নতুন মানে রূপান্তরিত করতে হয়, যেগুলি রঙ পুনরুৎপাদন বা পর্দায় প্রদর্শনের জন্য উপযুক্ত। চিত্র অর্জন ও প্রদর্শন প্রক্রিয়ার বেশ কিছু দিকের কারণে এই জাতীয় রঙের ত্রুটিসংশোধন অত্যাবশ্যক একটি কাজ। প্রথমত, চিত্র অর্জনকারী কৃত্রিম সুবেদী গ্রাহকগুলির সাথে মানবচক্ষুর আলোক-সুবেদী গ্রাহকগুলির মিল নেই। দ্বিতীয়ত, প্রদর্শন মাধ্যমের বৈশিষ্ট্যগুলি অবশ্যই গণনার ধরতে হয়। তৃতীয়ত, চিত্র অর্জনকালীন পারিপার্শ্বিক দৃক-পরিস্থিতির সাথে চিত্র প্রদর্শনকারী দৃক-পরিস্থিতির পার্থক্য থাকে।
জনপ্রিয় চিত্র সম্পাদনা অ্যাপ্লিকেশনগুলিতে রঙের ভারসাম্য বিধানের ক্রিয়াগুলি সাধারণত সরাসরি লাল, সবুজ ও নীল প্রণালীর চিত্রাণু বা পিক্সেলের মানগুলির উপরে কাজ করে থাকে এবং কোনও ধরনের রঙের উপলব্ধি বা পুনরুৎপাদনের প্রতিমানের সাপেক্ষে এটি ঘটে না। চলচ্চিত্রে আলোকচিত্রগ্রহণের সময় রঙের ভারসাম্য বিধান অর্জন করতে সাধারণত আলোকচিত্রগ্রাহক যন্ত্র বা ক্যামেরার পরকলা বা লেন্সের উপরে কিংবা আলোর উপরে রঙের ত্রুটিসংশোধক পরিস্রাবক ব্যবহার করা হয়।
খান জাহান আলী সেতু

খানজাহান আলী সেতু রূপসা নদীর উপর নির্মিত একটি সেতু। এটি রূপসা সেতু নামেও পরিচিত। এই সেতুর বিশেষ বৈশিষ্ট্য হলো দুই প্রান্তে দুটি করে মোট চারটি সিড়ি রয়েছে যার সাহায্যে মূল সেতুতে উঠা যায়। প্রতিদিন প্রচুর দর্শনার্থী সেতুটি পরিদর্শন করতে আসেন।
খুলনা শহরের রূপসা থেকে ব্রিজের দূরত্ব ৪.৮০ কি.মি। এই সেতুকে খুলনা শহরের প্রবেশদ্বার বলা যায় কারণ এই সেতু খুলনার সঙ্গে দক্ষিণাঞ্চলের জেলাগুলির বিশেষত মংলা সমুদ্র বন্দরের সঙ্গে সড়ক যোগাযোগ স্থাপিত হয়েছে। সেতুটির দৈর্ঘ্য প্রায় ১.৬০ কি.মি. এবং এর প্রস্থ ১৬.৪৮ মিটার। সেতুটিতে পথচারী ও অযান্ত্রিক যানবাহনের জন্য বিশেষ লেন রয়েছে। বর্তমানে এটি খুলনার একটি দর্শনীয় স্থানে পরিণত হয়েছে। জাপানী সহায়তায় নির্মিত সেতুটির ভিত্তি প্রস্তর স্থাপন করেন তৎকালীন প্রধানমন্ত্রী শেখ হাসিনা এবং উদ্বোধন করেন সাবেক প্রধানমন্ত্রী বেগম খালেদা জিয়া।
স্টার্নাল কোণ

স্টার্নাল কোণ বা লুইসের কোণ, ম্যানুব্রিয়াম ও স্টার্নামের দেহের মধ্যবর্তী কোণ। ম্যানুব্রি-স্টার্নাল সন্ধি সেকেন্ডারি তরুণাস্থিময় সন্ধি (সিমফাইসিস)।স্টার্নাল কোণ অনুভব করা যায় এবং এর ক্লিনিক্যাল গুরুত্ব রয়েছে।
স্টার্নাল কোণ,পুরুষদের ক্ষেত্রে প্রায় ১৬২ ডিগ্রী দ্বিতীয় জোড়া বক্ষীয় তরুণাস্থি বরাবর অবস্থিত,যা দ্বিতীয় পর্শুকার সাথে যুক্ত এবং T4 ও T5 আন্তঃকশেরুকা চাকতি এর মধ্যে অবস্থিত।
কোণের অন্যান্য বৈশিষ্ট্য:
মহীচন্দ্র মিরি

মহীচন্দ্র মিরি (;) অসমের প্রথম মুখ্য বন সংরক্ষক। তিনি অসমের বন্য জীব-জন্তু সংরক্ষণ করার সংকল্প নিয়েছিলেন। কাজিরাঙা জাতীয় উদ্যানের এক খর্গ বিশিষ্ট গণ্ডারের বিষয়ে তিনিই প্রথম বিশ্বকে অবগত করান। কথিত আছে যে তিনি কাজিরাঙা অরণ্যের টিলায় বসে বাইনোকুলার ও বন্দুক হাতে নিয়ে বন পর্যবেক্ষণ করিতেন। তার পত্নী ছিলেন প্রসিদ্ধ শিক্ষাবিদ ইন্দিরা মিরি ও তার সন্তান উৎপল মিরি ও মৃণাল মিরি।
১৯২৭ সনে গুয়াহাটির কটন কলেজ থেকে পদার্থ বিজ্ঞানে স্নাতক ডিগ্রী লাভ করেন। ১৯২৯ সনে মহীচন্দ্র মিরি ও মাধব ভট্টাচার্যকে ইম্পিরিয়েল ফরেষ্ট সার্ভিসের জন্য নির্বাচন করা হয় ও রেংগুনের ফরেষ্ট কলেজে প্রশিক্ষণের জন্য পাঠানো হয়। সন্মানীয় ইম্পিরিয়েল ফরেষ্ট সার্ভিসের জন্য নির্বাচিত করা তারাই প্রথম অসমীয়া ব্যক্তি।
রেংগুনের ফরেষ্ট প্রশিক্ষণ সমাপ্ত হওয়ার পর ১৯৩১ সনে তাকে গুয়াহাটিতে এক্সট্রা এসিসটেন্ট কনজারভেটর অফ ফরেষ্ট রুপে নিযুক্ত করা হয়। ১৯৩৪ সনে তাকে গোলাঘাট হেডকোয়াটারে স্থিত সেই সময়ের "Kaziranga game sanctuary"-এ বদলি করা হয়।
১৯৩২ সনে মহীচন্দ্র মিরি সোণাধর সেনাপতির জৈষ্ঠ কন্যা ইন্দিরাকে বিবাহ করেন।
যোরহাটে কর্মরত অবস্থায় কালাজ্বরে আক্রান্ত হয়ে মৃত্যুমুখে পতিত হন।
শ্বাসনালি

শ্বাসনালি বা "ট্রাকিয়া", গলবিল এবং স্বরযন্ত্রকে ফুসফুসে সংযোগকারী অংশ,যা বায়ু পরিবহন করে এবং প্রাণীর শ্বসনে সাহায্য করে।এটি খাদ্যনালির সামনে অবস্থিত একটি ফাঁপা নল। নালিটি স্বরযন্ত্রের নিচের অংশ হতে শুরু করে কিছু দূর নিচে গিয়ে দুভাগে বিভক্ত হয়ে দুইটি বায়ুনলের সৃষ্টি করে।
মানুষের শ্বাসনালির ব্যাসার্ধ প্রায় ২৫ মিলিমিটার এবং দৈর্ঘে প্রায় ১০-১৬ সেন্টিমিটার।এটি ৬ষ্ঠ গ্রীবাদেশীয় কশেরুকা বরাবর স্বরযন্ত্রের নিচে শেষ হয় এবং ৫ম±২ বক্ষীয় কশেরুকা বরাবর প্রাথমিক ব্রঙ্কাইয়ে বিভাজিত হয়।শ্বাসনালির উপরে ক্রিকয়েড তরুণাস্থি থাকে।এটিই শ্বাসনালির একমাত্র পরিপূর্ণ তরুণাস্থি।
শ্বাসনালিতে ১৫ থেকে ২০টি অপূর্ণ C আকৃতির তরুণাস্থির রিং রয়েছে,যা বায়ু পরিবহনের রাস্তাকে রক্ষা করে।ট্রাকিয়ালিস পেশী এই অপূর্ণ রিংগুলিকে পূর্ণতা দেয় এবং কাশির সময় একে সংকুচিত করে বায়ু নির্গমনের গতি বৃদ্ধি করে।শ্বাসনালির পিছনে অন্ননালী রয়েছে।ট্রাকিয়ার রিঙ্গগুলিকে অ্যানুলার লিগামেন্ট ধরে রাখে।এই রিংগুলি অপূর্ণ ,যাতে এর পিছনের অন্ননালী দিয়ে খাদ্য অতিক্রম করতে পারে।খাদ্য গলাধঃকরণের সময় আলজিহ্বা স্বরযন্ত্রের মুখকে ঢেকে শ্বাসনালিতে খাবার ঢুকতে বাঁধা দেয়।
ট্রাকিয়া গবলেট কোষ সহ সিউডোস্ট্র্যাটিফাইড কলামনার এপিথেলিয়াম দ্বারা আবৃত থাকে,যা মিউকাসের প্রধান উপাদান মিউসিন উৎপন্ন করে যা বায়ু পরিবহনের পথকে আর্দ্র রাখে ও সুরক্ষা দেয়।। বিরক্তিকর কোন বস্তু ট্রাকিয়ায় ঢুকলে ঝিল্লির সূক্ষ্ম রোম কাশির উদ্রেক করে তা বাহিরে পাঠিয়ে দেয় এবং ট্রাকিয়া পরিষ্কার রাখে।
নজাবত আলী খান

সাঈদ নাজাবুত আলী খান বাহাদুর, জন্মনাম মীর ফুলওয়ারী (১৭৪৯ - মার্চ ১০, ১৭৭০) যিনি ১৭৬৬ সালে তার বড় ভাই নবাব নাজিম নাজিমুদ্দীন আলী খানের মৃত্যুর পর বাংলা-বিহার-উড়িষ্যার নবাব হিসেবে সিংহাসনে আরোহণ করেন। নাজাবুত আলী খান, সাইফ উদ-দৌলা নামেই বেশি পরিচিত।
তিনি ছিলেন মুন্নী বেগম ও মীর জাফরের তৃতীয় পুত্র। সিংহাসনে আরোহণের সময় তার বয়স ছিল মাত্র ১৭ বছর। তিনি তার মায়ের তত্ত্বাবধানে সিংহাসন ত্যাগ করেন এবং ১০ই মার্চ ১৭৭০ সালে গুটিবসন্তে আক্রান্ত হয়ে মৃত্যুবরণ করেন।
নাজিমুদ্দিন আলী খানের মৃত্যুর পর নাজাবুত আলী খানের সিংহাসনে আরোহণের সময় বয়স ছিল মাত্র ১৭ বছর এবং তিনি তার মাতা মুন্নী বেগমের তত্ত্বাবধানে রাজ্য পরিচালনা করতেন। ১৭৬৬ সালের ১৯শে মে ব্রিটিশ ইস্ট ইন্ডিয়া কোম্পানি একটি চুক্তি মতে তাকে মওকুফ ৪১,৮৬,১৩১ ও ৯ আনা (১=১২ আনা), মানে ১৭,৭৮,৮৫৪ ও এক আনা নবাবের পরিবার এর জন্য এবং ২৪,০৭,২৭৭ ও ৮ আনা নিজামতের সমর্থনের জন্য দিয়েছিল।
যাদব পায়েং

যাদব পায়েং () অসমের একজন প্রকৃতিপ্রেমী। তার অপর নাম মুলাই। তিনি অসমের যোরহাট জেলার কলিকামুখের নিকটবর্তী ব্রহ্মপুত্রের ঔনামুখ চাপরি নামক স্থানের এক বৃহৎ এলাকায় গাছ রোপণ করে এলাকাটিকে অরণ্যে রূপান্তরিত করেন। এই ৫৫০ হেক্টর বিস্তৃত অঞ্চলটি তার সম্মানার্থে মুলাই কাঠনি নামে নামকরণ করা হয়েছে। ঔনামুখ চাপরি প্রকৃতপক্ষে ব্রহ্মপুত্র নদীর একটি বৃহৎ দ্বীপ। এর আয়তন হচ্ছে দৈর্ঘ্য প্রায় ২৭ কিমি ও প্রস্থ প্রায় ১৫ কিমি। ১৯৮০ সনে তিনি অরণ্য সৃষ্টির অভিযান আরম্ভ করেন। বর্ত্তমান অরণ্যটিতে বিভিন্ন প্রজাতির উদ্ভিদ ও প্রাণী দেখতে পাওয়া যায়। এখানকার বণ্যপ্রাণীর মধ্যে গণ্ডার, চিতাবাঘ, হরিন ও বিভিন্ন ধরনের পরিযায়ী পাখি ইত্যাদি প্রধান। নতুন দিল্লিতে অবস্থিত জওহরলাল নেহেরু বিশ্ববিদ্যালয় তাকে ফরেষ্ট মেন অফ ইণ্ডিয়া (ভারতের বন মানব) উপাধিতে বিভূষিত করেছে।
১৯৭৯ সনে মাত্র ষোল বৎসর বয়সে যাদব পায়েং বন্যায় মৃত্যু হওয়া অসংখ্য সাপের মৃত্যু দেখে ব্যথিত হন। ১৯৮০ গোলাঘাট বন বিভাগে ককিলামুখ থেকে ৫কি.মি. দূরত্বে ঔনামুখ চাপরি নামক স্থানে ২০০ হেক্টর জমিতে বৃক্ষরোপণ করার পরিকল্পনা গ্রহণ করে। পাঁচ বৎসরে সম্পূর্ণ হওয়া এই প্রকল্পটিতে যাদব ছিলেন একজন অগ্রণী কর্মচারী। তিনিই অধিক বৃক্ষ রোপণ করেন। প্রকল্প শেষ হওয়ার পর অন্যান্য কর্মচারী চলে গেলও যাদব বৃক্ষ যত্নের কার্যে মনোনিবেশ করেন।
বর্ত্তমান মুলাই কাঠনিবারী নামে পরিচিত অরণ্যটিতে চিতাবাঘ, অসমের বিখ্যাত এক খর্গী গণ্ডার, ১০০ অধিক হরিণ, বানর ও বিভিন্ন প্রজাতির পাখি আছে। এখানে অবস্থিত গাছের মধ্যে বাঁশ, অর্জুন গাছ, সেগুন ও কৃষ্ণচূড়া ইত্যাদি প্রধান। ৫৫০হেক্টর অঞ্চল জুড়ে শুধু বাঁশ গাছ আছে। 
প্রায় ১০০টি হাতির এক দল প্রতিবৎসর অরণ্যটিতে আসে ও প্রায় ৬মাস এখানেই থাকে। বিগত কয়েক বৎসরে হাতির দলটি ১০ বাচ্চা জন্ম দিয়েছে। ২০০৮ সনে হাতির দলটি অরণ্য থেকে প্রায় ১.৫কিঃমিঃ দূরত্বে ঔনাচাপরি নামক স্থানের সম্পত্তির অনিষ্ট করে। হাতির সন্ধান করার সময় বনবিভাগে তথ্যগুলি জানতে সক্ষম হয়।
কয়েক বৎসর পূর্বে চোরাং শিকারী অরণ্যে স্থিত গণ্ডার হত্যা করার প্রচেষ্টা করে। যাদব এই কথা জানতে পেরে বনবিভাগকে অবগত করায়। বনবিভাগে চোরাং শিকারীর বিভিন্ন অস্ত্র জব্দ করে।
যাদব পায়েং অরণ্যটি সঠিকভাবে দেখাশোনা করা ও অন্য স্থানে এইধরনের কাজ করার ইচ্ছা প্রকাশ করেছেন। ব্রহ্মপুত্র নদীর অন্যান্য দ্বীপে বৃক্ষ রোপণ করা তার অন্যতম লক্ষ্য।
যাদব তার পত্নী বিনীতা পায়েং ও দুইটি পুত্র এবং এক কন্যার সহিত অরণ্যে বসবাস করেন। দুগ্ধ বিক্রি করা তার একমাত্র জীবিকা। তিনি একটি সাক্ষাৎকারে বলেন যে তার ১০০টি গরু ও মহিষ বাঘে বধ করেছে। কিন্তু এরজন্য তিনি মানুষকে দোষারোপ করেন। 
২০১২ সনে আয়োজিত ধরিত্রী দিবসে জওহরলাল নেহেরু বিশ্ববিদ্যালয়ের পরিবেশ বিজ্ঞান বিভাগ যাদব পায়েংকে সম্মান জানানোর জন্য একটি সভার আয়োজন করে। উক্তদিনে তিনি বিশ্ববিদ্যালয় প্রাঙ্গণে পাঁচটি বৃক্ষ রোপণ করেন। বিশ্ববিদ্যালয়ে আয়োজিত এক প্রশ্নোত্তর অনুষ্ঠানে তিনি তার অভিজ্ঞতার কথা বর্ণনা করেন। উক্ত অনুষ্ঠানে তাকে "ফরেস্ট ম্যান অফ ইন্ডিয়া" আখ্যা দেওয়া হয়। ২০১৫ সালে ভারত সরকার তাঁকে চতুর্থ বেসামরিক সম্মান পদ্মশ্রী প্রদান করে।
২০০৮ গ্রীষ্মকালীন অলিম্পিকে মল্লক্রীড়া – পুরুষদের হাতুড়ি ছোঁড়া

২০০৮ অলিম্পিক গেমসে পুরুষদের হাতুড়ি ছোঁড়া প্রতিযোগিতা আগস্টের ১৫ (যোগ্যতানির্ণায়ক পর্ব) ও ১৭ (ফাইনাল) তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
প্রতিযোগিতার সময় বেলারুসের ভাদিম দেভ্যাতোভস্কি ও ইভান সিখান যথাক্রমে রূপো ও ব্রোঞ্জ পদক লাভ করলেও ডোপ টেস্টে রক্তে অস্বাভাবিক মাত্রায় টেস্টোস্টেরন পাওয়া যাওয়ায় ২০০৮ সালের ডিসেম্বর মাসে তাদের এই পদক কেড়ে নেওয়া হয়। পরিবর্তে এই পদক দুটি দেওয়া হয় যথাক্রমে হাঙ্গেরির ক্রিশ্চিয়ান পার্স ও জাপানের কোজি মুরোফুশিকে। সিখান পরে ঘোষণা করেন যে তিনি দেভ্যাতোভস্কির সাথে যুগ্ম ভাবে আইওসির সিদ্ধান্তের বিরুদ্ধে আপিল করার পরিকল্পনা করছেন। শেষ পর্যন্ত ২০১০-এর জুনে ক্রীড়া সালিশি আদালত (Court of Arbitration for Sport) সিদ্ধান্তে আসে চীনা মেডিক্যাল ল্যাবের ভুল হয়েছিল। সুতরাং ঐ দুই বেলারুশিয়ানের পদক ফিরিয়ে দেওয়ার আদেশ দেওয়া হয়।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম যোগ্যতার মাপকাঠি: ন্যূনতম ৭৮.০০ মিটার (Q) বা সেরা ১২জন (q) ফাইনালে যাবে।
আগস্টের ১৭ তারিখ ফাইনাল অনুষ্ঠিত হয়। তিন রাউন্ডের পর ক্রমানুসারে প্রথম আটজন ফাইনালের জন্য নির্বাচিত হন; সেখানে আরও তিন বার ছুঁড়ে তারা পদকের দাবীদার নির্ধারণ করেন।
<br>
সুপারমুন

সুপারমুন চাঁদের একটি দশা বা অবস্থা, চাঁদ যখন পৃথিবীর খুব কাছে অবস্থান করে তখন চাঁদকে পৃথিবী থেকে তুলনামূলকভাবে অনেক বড় আর উজ্জ্বল দেখায়। পূর্ণ গোলাকার চাঁদের এই অবস্থাকে সুপারমুন বলা হয়। সুপারমুনের কোন প্রচলিত বাংলা নেই। এটাকে অনেকে অতিকায় চাঁদ বলে থাকেন। পৃথিবী-চন্দ্র-সূর্য সিস্টেমে অতিকায় চাঁদের টেকনিক্যাল নাম হচ্ছে perigee-syzygy'। সুপারমুন শব্দটার উৎপত্তি আধুনিক জ্যোতিশাস্ত্রে, জ্যোতির্বিদ্যার সঙ্গে এর কোন যোগসূত্র নেই। চন্দ্র, সূর্য, অবস্থানের কারণে পৃথিবীতে জোয়ার ভাঁটা হয়। সুপারমুনের কারণে পৃথিবীতে ভূমিকম্প ও আগ্নেয়গিরির অগ্ন্যুৎপাতের মত প্রাকৃতিক দূর্যোগ সংঘটিত হওয়ার সম্ভাবনা থাকে। কিন্তু এখনওপর্যন্ত এই ধরনের কোন দুর্যোগের সংবাদ পাওয়া যায় নাই।
১৯৯৩ সালের সুপারমুন সাধারণ চাঁদ থেকে ২০ গুণ অধিক উজ্জ্বল এবং ১৫ গুণ বড় ছিলো। পৃথিবী থেকে সুপারমুন বা অতিকায় চাঁদ সর্বশেষ দেখা গেছে ২৮ সেপ্টেম্বর ২০১৫। চাঁদের সুপারমুনের বিপরীত দশা মাইক্রোমুন যা টেকনিক্যালি apogee-syzygy নামে পরিচিত। সুপারমুনের রাতে জ্যোছনায় পৃথিবী প্লাবিত হয়। অন্যদিকে মাইক্রোমুনে পৃথিবী থাকে অন্যান্য অন্ধকারাচ্ছন্ন রাতের মত। তাই মাইক্রোমুন সুপারমুনের মত এত পরিচিতি পায়নি।
সাম্প্রতিকতম সুপারমুন ১৪ নভেম্বর , ২০১৬ দিকে ঘটেছে, ২৬ জানুয়ারী, ১৯৪৮ সাল থেকে পৃথিবীর সবচেয়ে নিকটতম সুপারমুন। সুপারমুন আবার আগামী ২৫ নভেম্বর, ২০৩৪ দিকে দেখা যাবে।
সুপার মুন তখনি ঘটে যখন চাঁদ পৃথিবীর অনেকটা কাছাকাছি চলে আসে৷
সুপারমুনের ১-২ সপ্তাহের মধ্যে সংঘটিত হয়েছে কয়েকটি প্রাকৃতিক দূর্যোগ। যেমন ২০১১ সালের তোহোকু ভূমিকম্প ও সুনামি এবং ২০০৪ সালের ভারত মহাসাগরের ভূমিকম্প ও সুনামি। কিন্তু বড় ভূমিকম্পগুলোর সাথে সুপারমুনের কোন সম্পর্ক খূঁজে পাওয়া যায় নাই।
মণিরাম দেওয়ান

মণিরাম দেওয়ান (; ) উনিশ শতকের অসমের একজন মহৎ ব্যক্তি। তিনি অসমে সর্বপ্রথম চা-বাগান স্থাপন করেন। ব্রিটিশের বিরুদ্ধে বিদ্রোহের পরিকল্পনার জন্য ১৮৫৭ সালে তাকে ফাঁসী দেওয়া হয়।
১৮০৬ সালে অসমের শিবসাগর জেলার চারিং নামক স্থানে মণিরাম দেওয়ানের জন্ম হয়। তার পিতার নাম মুক্তিয়ার রামদত্ত ও মাতার নাম কৌশ্যলা।
১৮২৮ সালে অসমের পলিটিকেল এজেন্ট ক‍্যাপ্টেন নিউভিল ইংরেজের অধীনে মণিরামকে রেভিনিউ সেরেস্তাদার ও তহসিলদার পদে নিযুক্ত করেন। ১৮৩৩ সন থেকে ১৮৩৭ সন পর্যন্ত তিনি পুরন্দর সিংহের অধীনে বরভাণ্ডার বড়ুয়া পদে নিযুক্ত ছিলেন। পুরন্দর সিংহ রাজ্য হারানোর পর তিনি শিবসাগর জেলার চেরেকাপার, মেটেকা ও কোয়রপুর ইত্যাদি মৌজার মৌজাদার পদে নিযুক্ত হন। ১৮৩৯ সালে তিনি মৌজাদারের পদ ছেড়ে অসম টি কম্পানীতে যোগদান করেন। ১৮৪৫ সালে কম্পানীর চাকরি ছেড়ে তিনি যোরহাটের সেনিমরা ও শিবসাগর জেলার চিংলৌ অঞ্চলে নিজস্ব দুইটি চা-বাগান স্থাপন করেন।
১৮৫২ সালে পুরন্দর সিংহের পুত্র চারিং রাজা কামেশ্বর সিংহের মৃত্যুর পর তার নাবালক পুত্র কন্দর্পেশ্বর সিংহ চারিং রাজ্যের রাজা হয়। নাবালক রাজার পক্ষ হয়ে মণিরাম সেইসময় চারিং রাজ্য পরিচালনা করেন। ১৮৫৭ সালের শেষের দিকে চারিং রাজ্যের রাজা কন্দর্পেশ্বরকে উজনি অসমের রাজা বানানোর অনুরোধে তিনি তৎকালীন ব্রিটিশের রাজধানী কলকাতায় গমন করেন। সেই সময়ের সিপাহী বিদ্রোহের কথা জানতে পেয়ে তিনি ব্রিটিশের বিরুদ্ধে বিদ্রোহ আরম্ভ করার জন্য কলকাতা থেকে একটি পত্র কন্দর্পেশ্বরকে প্রেরণ করেন। কিন্তু পত্রটি ব্রিটিশ পুলিশকর্মী হরনাথ দারোগার হাতে গিয়ে পৌঁছায়। পত্রটির দ্বারা মণিরাম দেওয়ান ব্রিটিশের বিরুদ্ধে বিদ্রোহ করার পরিকল্পনা প্রমাণিত হয় ও তাকে কলকাতায় বন্দী করা হয়। অবশেষে যোরহাটের আদালতে বিচার করা হয় ও ১৮৫৮ সালের ২৬ ফেব্রুয়ারি তারিখে জনসমক্ষে তাকে ফাঁসী দেওয়া হয়।
ক্লোরোফরম

ক্লোরোফর্ম একটি জৈব যৌগ, এর রাসায়নিক সংকেত CHCl। ক্লোরোফর্ম একটি হ্যালোমিথেন যা চারটি ক্লোরোমিথেন এর একটি। এটি বর্ণহীন, মিষ্টি গন্ধযুক্ত, ঘন তরল যা বিষাক্ত বলে গণ্য। পলিটেট্রাফ্ল‌ুরোইথিলিন ( PTFE ) এর কাঁচামাল এবং হিমায়ক হিসেবে প্রতিবছর কয়েক লক্ষ টন ক্লোরোফর্ম উৎপাদন করা হয়।
ক্লোরোফর্মের আনেকগুলি উৎস আছে। জৈব মাধ্যম এবং প্রাকৃতিক উভয় মাধ্যমে থেকে ক্লোরোফর্ম সংশ্লেষণ করা যায়। বায়ুমন্ডলীয় ক্লোরোফর্মের ৯০ শতাংশ প্রাকৃতিক উৎস থেকে সংগ্রহ করা হয়। 
বাদামী সামুদ্রিক শৈবাল (ল্যামিনেরিয়া ডিজিটাটা, ল্যামিনেরিয়া স্যাকারিনা, ফিউকাস সেররাটাস, পেলভেটিয়া ক্যানালিকুলাটা, এসকোফাইলাম নোডোসাম) এবং লাল শৈবাল (জাইগারটিনা স্টেল্লাটা, কোরাল্লিনা অফিসিনালিস, পলিসোফিনিয়া লেনোসা) এবং সবুজ শৈবাল (আলভা ল্যাকটুয়া, ক্লাডোফোরা আলবিদা) ক্লোরোফর্ম তৈরী করে।
শিল্পপদ্ধতিতে ক্লোরিন এবং ক্লোরোমিথেন অথবা মিথেনের মিশ্রণকে একত্রে উত্তপ্ত করে ক্লোরোফর্ম উৎপাদন করা হয়। ৪০০-৫০০ °C তাপমাত্রায় মুক্ত মূলক হ্যালোজিনেশান সংঘটিত হয়। যুগপৎ বিক্রিয়ার মাধ্যমে আরো কিছু ক্লোরিনেটেড যৌগ উৎপন্ন হয়।
ক্লোরোফর্ম অতিরিক্ত ক্লোরিনের সাথে বিক্রিয়া করে কার্বন টেট্রাক্লোরাইড(CCl) তৈরী করেঃ
এই প্রক্রিয়ায় চারটি ক্লোরোমিথেন উৎপন্ন হয়, ক্লোরোমিথেন, ডাইক্লোরোমিথেন, ক্লোরোফর্ম এবং কার্বন টেট্রাক্লোরাইড যা আংশিক পাতনের মাধ্যমে পৃথক করা হয়।
বর্তমানে ক্লোরোফর্মের প্রধান ব্যবহার হল ক্লোরোডাইফ্লুরোমিথেন উৎপাদনে যা টেট্রাফ্লুরোইথিলিন এর কাঁচামাল হিসেবে ব্যবহৃত হয়। 
এন্টিমনি পেন্টাফ্লুরাইড প্রভাবকের উপস্থিতিতে ক্লোরোফর্ম দুটি হাইড্রোজেন ফ্লুরাইড অনুর সাথে বিক্রিয়া করে ক্লোরোডাইফ্লুরোমিথেন উৎপন্ন করে যা পরে টেট্রাফ্লুরোইথিলিনে রূপান্তর করা হয়। টেট্রাফ্লুরোইথিলিন থেকে টেফলন তৈরী হয়।
মাধবদেব

মাধবদেব বা মহাপুরুষ মাধবদেব (; ) অসমের নববৈষ্ণব ধর্মের অন্যতম প্রচারক ছিলেন। তিনি মহাপুরুষ শ্রীমন্ত শঙ্করদেবের অন্যতম শিষ্য। গুরুভক্তির জন্য তিনি বিখ্যাত । তাকে শংকরদেবের উত্তরাধিকারী হিসেবে গন্য করা হয়। মাধবদেব বৈরাগী ছিলেন যদিও জীবনের প্রতি তিনি বিমুখী ছিলেননা। জীবনের প্রতি আস্থা ছিল ও সমগ্র জীবন জ্ঞানাম্বেষনে অতিবাহিত করার জন্য প্রচেষ্টা করেন। তিনি তার শিষ্যকে কৃষি বা বাণিজ্যে সাবলম্বী হওয়ার জন্য উপদেশ দিয়েছিলেন। তিনি কোচ রাজার অনুরোধে সাহিত্য ও ধর্ম চর্চা করেন। নামঘোষা ও ভক্তিরত্নাবলী মাধবদেবের অনুপম সৃষ্টি। 
১৪৮৯ সালে অসমের নারায়নপুর নামক স্থানের লেটেকু পুকুর পারে মাধবদেবের জন্ম হয়েছিল। তার পিতার নাম বরকনাগরি (গোবিন্দগিরি ভূঞা)। তিনি হরিভূঞার বংশধর ছিলেন। কছারিদের উপদ্রব সহ্য করিতে না পেরে গোবিন্দগিরি ভূঞা নিজ পত্নি মনোরমা সহ ব্রহ্মপুত্র নদীর উত্তর পাড়ে এসে আশ্রয় নেন। দুর্ভাগ্যবশতঃ তাদের সব সম্পত্তি চুরি হয়। এই অসহায় অবস্থায় অসমের উজির হরিশিঙা গিরি তাদেরকে নিজ গৃহে আশ্রয় দেন। হরিশিঙা গিরির গৃহে মাধবদেবের জন্ম হয়। মাধবদেবের ভাতৃর নাম দামোদর ও বোনের নাম উর্বশী। উর্বশীর স্বামীর নাম রামদাস।
মহাপুরুষ শংকরদেবের সান্নিধ্যে আসার পূর্বে মাধবদেব শাক্ত ধর্মের অনুসারী ছিলেন। একবার মাধবদেবের মাতা অসুস্থ হন। মাধবদেব মায়ের আরোগ্য কামনা করে দেবীকে ১জোড়া ছাগল বলি দেওয়ার মনস্থ করেন। মায়ের আরোগ্য লাভের পর তিনি নিজ পত্নীর বোনকে ছাগল আনার জন্য আদেশ করেন। কিন্তু তার পত্নীর বোন (শ্যালিকা) বলীপ্রথার বিরোধিতা করে বললেন, "বলীপ্রথা অপ্রয়োজনীয় বিধান, এর কোন সুফল নাই"। তিনি মাধবদেবকে মহাপুরুষ শংকরদেবের শরণ নেওয়ার জন্য উপদেশ দেন। বলীপ্রথা সমন্ধে শংকরদেব ও মাধবদেবের সহিত যুক্তি তর্কের সৃষ্টি হয়। অবশেষে মহাপুরুষ শ্রীমন্ত শংকরদেবের যুক্তি তর্কে মাধবদেব নিজের ভুল উপলব্ধি করেন ও শংকরদেবের প্রবর্তিত নববৈষ্ণব ধর্মের দীক্ষা নেন। দীক্ষা নিয়ে তিনি শংকরদেবের সহিত মিলিতভাবে নববৈষ্ণব ধর্ম প্রচারে ব্রতী হন। শংকরদেব ও মাধবদেবের এই মহান মিলনকে মনি-কাঞ্চন যোগ বলা হয়।
মহাপুরুষ শ্রীমন্ত মাধবদেব একাধিক বরগীত, ভটিমা, নাট(ঝুমুরা) রচনা করেছেন। প্রবাদমতে তিনি ২৪০টি বরগীত রচনা করেছিলেন কিন্তু বর্ত্তমানে ১৮০টি গীত উপলদ্ধ। অবশ্যে এখানে কয়েকটি অঙ্কীয়া নাটের গীত সন্নিবিশ্ট করা হয়েছে। তিনি তার জীবনকালে সর্বমোট ১৫৭টি বরগীত রচনা করেছেন। তিনি রচনা করা একটি উল্লেখযোগ্য বরগীত হল: তেজরে কমলাপতি।
শ্রেষ্ঠ অভিনেতা বিভাগে ফিল্মফেয়ার পুরস্কার

শ্রেষ্ঠ অভিনেতা বিভাগে ফিল্মফেয়ার পুরস্কার হল ভারতের হিন্দি চলচ্চিত্রে কেন্দ্রীয় চরিত্রে অভিনেতার অবদানের স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।
এই বিভাগে প্রথম পুরস্কার বিজয়ী অভিনেতা হলেন দিলীপ কুমার, তিনি "দাগ" (১৯৫২) চলচ্চিত্রের জন্য এই পুরস্কার অর্জন করেন। দিলীপ কুমার ও শাহরুখ খান সর্বাধিক আটবার এই বিভাগে পুরস্কার লাভ করেন। অমিতাভ বচ্চন সর্বাধিক ৩৪টি মনোনয়ন লাভ করেছেন। সালমান খান কোন পুরস্কার জয় না করা সর্বাধিক ১০ বার মনোনীত অভিনেতা। ইরফান খান মরণোত্তর পুরস্কার বিজয়ী একমাত্র অভিনেতা, তিনি "অংরেজি মিডিয়াম" (২০২০) চলচ্চিত্রের জন্য মরণোত্তর এই পুরস্কার অর্জন করেন। ৬৭ বছর বয়সে "পা" (২০০৯) চলচ্চিত্রের জন্য পুরস্কার অর্জন করা অমিতাভ বচ্চন এই বিভাগে বয়োজ্যেষ্ঠ বিজয়ী এবং ২১ বছর বয়সে "ববি" (১৯৭৩) চলচ্চিত্রের জন্য পুরস্কার অর্জন করা ঋষি কাপুর এই বিভাগে সর্বকনিষ্ঠ বিজয়ী। ২০১৭ সালের জানুয়ারিতে ঋষি স্বীকার করেন ১৯৭৩ সালে তিনি ৩০,০০০ রুপীর বিনিময়ে ফিল্মফেয়ার শ্রেষ্ঠ অভিনেতার পুরস্কার ক্রয় করে ছিলেন এবং এজন্য তিনি লজ্জিত। বর্তমান বিজয়ী রাজকুমার রাও "বাধাই দো" (২০২২) চলচ্চিত্রে অভিনয়ের জন্য এই পুরস্কার অর্জন করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেতাদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কার আয়োজনের বছর নয়। পুরস্কার আয়োজন সাধারণত পরের বছরে হয়ে থাকে।
শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার

শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার হল ভারতের চলচ্চিত্রের নবাগত অভিনেত্রীদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৮৯ সালের আয়োজন থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। ১৯৯৪ সালের আয়োজন পর্যন্ত এটি "লাক্স বর্ষসেরা নতুন মুখ বিভাগে ফিল্মফেয়ার পুরস্কার" নামে পরিচিত ছিল। 
১৯৮৯ সালে প্রদত্ত প্রথমবার এই পুরস্কার লাভ করেন জুহি চাওলা। প্রীতি জিন্টা ও অনন্যা পাণ্ডে দুটি ভিন্ন চলচ্চিত্রের জন্য এই পুরস্কার অর্জন করেন। ২০২৩ সালের আয়োজন পর্যন্ত প্রিয়াঙ্কা চোপড়া ও পরিণীতি চোপড়া হলেন একমাত্র আত্মীয় (চাচাতো বোন) যারা এই বিভাগে পুরস্কার অর্জন করেছেন। অন্যদিকে, সারা আলি খান একমাত্র বিজয়ী, যার পিতা (সাইফ আলি খান) শ্রেষ্ঠ পুরুষ নবাগতের জন্য প্রদত্ত ফিল্মফেয়ার পুরস্কার (শ্রেষ্ঠ নবাগত অভিনেতা বিভাগে ফিল্মফেয়ার পুরস্কার) অর্জন করেছিলেন। দিব্যা ভারতী প্রথম চলচ্চিত্র নয় বরং তার অভিনীত পঞ্চম চলচ্চিত্রের জন্য এই পুরস্কার অর্জন করেন।
জুহি চাওলা, প্রীতি জিন্টা, কারিনা কাপুর, প্রিয়াঙ্কা চোপড়া, বিদ্যা বালান, কঙ্গনা রানাওয়াত ও দীপিকা পাড়ুকোন শ্রেষ্ঠ অভিনেত্রী বিভাগে ফিল্মফেয়ার পুরস্কারও জয় করেছেন, তন্মধ্যে বিদ্যা বালান চারবার ও দীপিকা পাড়ুকোন দুইবার শ্রেষ্ঠ অভিনেত্রীর পুরস্কার জয় করেন।
তাবু, কারিনা কাপুর, প্রিয়াঙ্কা চোপড়া ও কঙ্গনা রানাওয়াত শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কারও জয় করেছেন, তন্মধ্যে তাবু সর্বাধিক চারবার ও কারিনা কাপুর দুইবার এই পুরস্কার জয় করেন। ২০১০ ও ২০১৮ সালের আয়োজনে এই বিভাগে পুরস্কার প্রদান করা হয়নি। সাম্প্রতিক বিজয়ী আন্দ্রেয়া কেভিচুসা "অনেক" (২০২২) চলচ্চিত্রে অভিনয়ের জন্য এই পুরস্কার অর্জন করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কার আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
শ্রেষ্ঠ নবাগত অভিনেতা বিভাগে ফিল্মফেয়ার পুরস্কার

শ্রেষ্ঠ নবাগত অভিনেতা বিভাগে ফিল্মফেয়ার পুরস্কার হল ভারতের চলচ্চিত্রে নবাগত অভিনেতাদের সেরা অভিনয়ের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৮৯ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। ১৯৯১, ১৯৯৫, ২০০৫, ২০০৭, ২০১০, ২০১৮ ও ২০২১ সালের আয়োজনে এই বিভাগে কোন পুরস্কার প্রদান করা হয়নি।
এই বিভাগে প্রথম পুরস্কার বিজয়ী আমির খান "কয়ামত সে কয়ামত তক" (১৯৮৮) চলচ্চিত্রের জন্য এই পুরস্কার অর্জন করেন। ২০০৮ সালে ইমরান খান ও ফারহান আখতার যৌথভাবে এই পুরস্কার লাভ করেন। ইশান খট্টর দুটি ভিন্ন চলচ্চিত্রে ("ধড়ক" ও "বিয়ন্ড দ্য ক্লাউডস") অভিনয় করে এই পুরস্কার অর্জন করেন। সাম্প্রতিক বিজয়ী আদিত্য রাবল ফারাজ" (২০২৩) চলচ্চিত্রে অভিনয়ের জন্য পুরস্কার অর্জন করেন।
শাহরুখ খান, আমির খান, হৃতিক রোশন, রণবীর কাপুর, ফারহান আখতার, শাহিদ কাপুর, ও রণবীর সিং পরবর্তীকালে শ্রেষ্ঠ অভিনেতা বিভাগে ফিল্মফেয়ার পুরস্কারও অর্জন করেছেন। তন্মধ্যে শাহরুখ সর্বাধিক আটবার, হৃতিক ও রণবীর কাপুর চারবার করে, আমির ও রণবীর সিং তিনবার করে এই পুরস্কার পান।
শাহরুখ খান, অজয় দেবগন, হৃতিক রোশন, আমির খান, রণবীর কাপুর, শাহিদ কাপুর, আয়ুষ্মান খুরানা, ও রণবীর সিং পরবর্তীকালে শ্রেষ্ঠ অভিনেতা বিভাগে ফিল্মফেয়ার সমালোচক পুরস্কারও অর্জন করেছেন। তন্মধ্যে শাহরুখ, রণবীর কাপুর ও আয়ুষ্মান দুইবার করে এই পুরস্কার পান।
ভিনসেন্ট কোম্পানি

ভিনসেন্ট জোয়ান মপয় কোম্পানি (জন্ম: ১০ এপ্রিল, ১৯৮৬) একজন বেলজিয়াম ফুটবল ডিফেন্ডার যিনি প্রিমিয়ার লিগের দল ম্যানচেস্টার সিটি এবং বেলজিয়াম জাতীয় ফুটবল দল জাতীয় ফুটবল দলের হয়ে খেলেন। তিনি ম্যানচেস্টার সিটি এবং বেলজিয়াম জাতীয় ফুটবল দল উভয় দলের অধিনায়ক।
জয়ন্ত তালুকদার

জয়ন্ত তালুকদার () একজন ভারতীয় তীরন্দাজ ইংরেজিতে আর্চারী। ২০১২ সনের লন্ডন অলিম্পিকে তিনি ছিলেন একমাত্র নির্বাচিত ভারতীয় পুরুষ তীরন্দাজ।
১৯৮৬ সনের ২মার্চ তারিখে অসমের গুয়াহাটি মহানগরে জয়ন্ত তালুকদারের জন্ম হয়। তার পিতার নাম রঞ্জন তালুকদার। তিনি মাতা-পিতার কনিষ্ঠতম সন্তান।
গুয়াহাটিতে অনুষ্ঠিত এক প্রতিভা সন্ধানী পরীক্ষায় জয়ন্ত তালুকদার নিজের প্রতিভা ও যোগ্যতার প্রমাণ দেওয়ার পর তিনি প্রশিক্ষণ শিবিরে আমন্ত্রণ পান। এর পূর্বে তিনি ক্রিয়াবিধের সঙ্গে পরিচিত ছিলেননা। এই সুবিধা লাভ করে ২০০০সনে ১৪ বৎসরের জয়ন্ত তালুকদার জামসেদপুরের টাটা আর্সেরী একাডেমীতে যোগদান করেন। সেখানে ভারতের বিভিন্ন স্থান থেকে যোগদান করা ৫০জন প্রশিক্ষার্থীর মধ্যে তিনি শীর্ষস্থান অর্জন করেন। তার কিছুদিন পর তিনি রাষ্ট্রীয় জুনিয়র আর্চেরী দলে স্থান লাভ করেন।
২০০৫ সনে পঞ্চবিংশতিতম সিনয়র রাষ্ট্রীয় চেম্পিয়নশিপে ১৮ বৎসরের জয়ন্ত তালুকদার সকল শীর্ষস্থানীয় খেলোয়াড়দের পরাস্ত করে। ও সিনিয়র রাষ্ট্রীয় খিতাপ অর্জন এবং রাষ্ট্রীয় রেংকিঙ-এ শীর্ষস্থান লাভ করে।
আন্তঃরাষ্ট্রীয় আর্চেরীতে তিনি প্রথম আত্মপ্রকাশ করেন ২০০৩ সনের য়েংগনে অনুষ্ঠিত এশিয়ান চেম্পিয়ানশিপে। ২০০৪ সনে জুনিয়র বিশ্ব আর্চেরী চেম্পিয়ানশ্বিপে ভারতীয় দল রুপক পদক লাভ করে। তিনি ভারতীয় দলের মধ্যে সার্বাধিক স্কোর অর্জন করে ও বিশ্ব আর্চেরী চেম্পিয়ানশ্বিপে এই প্রথমবার ভারতীয় দল পদক লাভ করে। তার ক্রীড়াজীবনের উচ্চতম সাফল্য হচ্ছে ২০০৬ ও ২০০৯ সনে ক্রয়েসিয়ার পরেক শহরে অনুষ্ঠিত বিশ্বকাপে লাভ করা স্বর্ণপদক। এই প্রতিযোগীতায় স্বর্ণপদক লাভ করা তিনিই প্রথম ভারতীয় তীরন্দাজ বা ধনুর্বিদ।
জয়ন্ত তালুকদারের সফলতাকে স্বীকৃতি দিয়ে ভারত সরকার ২০০৭ সনের ২৯ আগস্ট তারিখে তাকে অর্জুন পুরস্কার প্রদান করে।